
	[bookmark: nev]KÁRPÁTI ALIRÁN
alirankarpati@gmail.com
Egészségügyi Szervező 
BSc, 7. félév
Miskolci Egyetem
Egészségtudományi Kar
	
[bookmark: _GoBack]






Témavezető:
	Dr. habil Lukács Andrea
tudományos főmunkatárs, ME ETK




Egyetemi hallgatók tanulmányi motivációjának elemzése

Kulcsszavak: elégedettség, hallgatók, motiváltság, tanulmányok
Bevezetés: A hallgatók motivációjának és elégedettségének vizsgálata segít megérteni, miért
választják a felsőoktatást, valamint milyen tényezők ösztönzi őket tanulmányaik folytatására.
Az így nyert ismeretek hozzájárulhatnak a hallgatók elköteleződésének erősítéséhez és a
lemorzsolódás csökkentéséhez. A kutatás célja a motivációt és az elégedettséget befolyásoló
tényezők feltárása.
Módszerek: A vizsgálatot a Miskolci Egyetem hallgatói körében végeztem online kérdőíves
felméréssel. A kérdőív a demográfiai adatok mellett két standardizált skálát tartalmazott: az
Academic Motivation Scale (AMS) és a University Student's Motivation & Satisfaction
Questionnaire-2-t. A skálák lingvisztikai validálása megtörtént, belső megbízhatóságuk
megfelelő volt (Cronbach α = 0,901 és 0,761). Az adatok feldolgozása az SPSS 28.0
statisztikai szoftverrel történt.
Eredmények: Összesen 591 fő értékelhető kérdőív érkezett be. A válaszadók átlagéletkora
29,24 ±10,57 év volt, 60,6%-a nő. A többségük átlagos anyagi helyzettel rendelkezett, BSc
tanulmányokat folytatott és a nappali és levelező tagozatos hallgatók aránya kiegyenlített volt.
A középiskolából érkezők többsége jó vagy kiváló eredménnyel kezdte meg felsőfokú
tanulmányait. A hallgatók elsősorban az oktatók szakmai felkészültségével, az oktatás
minőségével és a szociális interakció lehetőségével voltak elégedettek. Az AMS kérdőív
alapján számolt önmeghatározási index átlagértéke 3,71 ±5,91 volt, és a nemek között nem
mutatkozott szignifikáns különbség. Mind a belső, mind a külső motiváció szerepet játszott a
tanulmányok folytatásában. A regressziós elemzés szerint a motiváció szignifikáns előrejelzői
az egyetemi környezettel való elégedettség (β = 0,570; p < 0,001) és a középiskolai
tanulmányi eredmény (β = -0,073; p < 0,037).
Következtetés: Az eredmények azt mutatják, hogy a hallgatók többsége motivált a
felsőoktatásban folytatott tanulmányok végzésére, amelyben mind belső, mind külső tényezők
szerepet játszanak. Az egyetemi környezettel való elégedettség a motiváció egyik
legfontosabb előrejelzője, ami rámutat a támogató és inspiráló tanulási környezet
kialakításának fontosságára. Ezenkívül a középiskolai tanulmányi eredmények is meghatározó
tényezőnek bizonyultak, mivel a jobb eredménnyel érkező hallgatók motiváltabbnak
mutatkoztak. A kutatás eredményei rávilágítanak a hallgatói élmény folyamatos
fejlesztésének fontosságára, amely elősegíti a hallgatók megtartását és a tanulmányok sikeres
előmozdítását.



